Viborger Samler, 1847-02-20
Nyeste Postefterretninger. Storbritannien og Jrland. Hvo som kjender den fortræffelige Indretning af specielle Comittes i det engelske Parlement og veed, paa hvilken Maade den Gjenstand, der skal drøftes, alsidig og og i sine Details oplyses ved at afhøre Sagkyndige, og med hvilken Grundighed den Beretning, der skal forelægges Parlementet, i Almindelighed behandles, – vil ogsaa kunne vente sig en gedlegen, paa practiske Grundlag støttet Dom om det til Grund for Navigationsacten liggende System af Differentialtoldafgifter, – en Dom, som ogsaa interesserer Continentet, hvor man paa mange Steder bestræber sig for at holde sig skadesløs for Opgivelsen af det øiensynlig ikke længere udførlige Prohibitiv- og Beskyttelses-Told system ved det neppe mindre skadelige Differential-Told system. Navigationslovene, sagde Ricardo, gaves i Aaret 1651, og paa disse er den under Carl den Anden udstede Navigationsact bygget, der – med faa Undtagelser til Fordeel for Portugal og de forenede nordamericanske Fristater – har bestaaet indtil Aaret 1822. J dette Aar fremtraadte Wallace med 5 Bills for at modificere hiin Act, og i Aaret 1824 drev Ministeren Huuskisson, sin Reciprocitets=Act igjennem, hvorved det tillodes at admittere i britiske Havne fremmede Skibe paa de selvsamme Betingelser, under hvilke britiske Skibe admitteredes i de betræffende fremmede Stater. Saaledes forholder det sig nu i det Væsentlige, og Andragendet tilsigter ingenlunde strax at ophæve Navigationslovene, men derimod at undersøge, om det er fordeelagtigt at beholde den endnu tilbageværende Deel af disse Love. En tidligere nedfatComite, har tilfulde godtgjort, at der er Tvivl om ikke netop Navigationslovene ere hinderlige saavel for Rhederiet som for Landets Handet og Fabrikvæsen. Allerede for hiin Comite erklærede Rhedere af den største Betydenhed, at Navigationslovene fordyre Varene for Consumenten, formindske Fabrikantens Gevinst, forringe Fabrikarbeiderens Løn og formindske væsentlig Statsindtægterne. Kjøbmanden maa kunne benytte Skibet, saaledes som Bisse kræmmeren sin Varesæk eller Varekasse; han maa kunne kjøbe, hvor det er ham meest fordeelagtigt; han maa uden Omveie kunne føre sine Varer derhen, hvor han lettest kan afsætte dem. Hvor den directe Handel er meest fordeelagtig, behøves der ingen Parlementsact for at henvise Kjøbmanden paa den directe Vei; men gives der Tilfælde, hvor Kjøbmanden har Aarsag til at foretrække den indirecte Handel, hvorfor da skabe Love, der afskære ham hans lovlige Gevinst, Man kan forlade sig derpaa, at den menneskelige Viisdom ei forstaaer at udpønse nogen Handelsregel, der er istand til at fravinde den naturlige Handelssamfærdsel Forspringet, og at der af enhver unaturlig Ledelse af Haandelssamfærdslen kun fremgaaer Bortødslen af Landets Kræfter og Ressourcer. Saaledes har da ogsaa det eneste Resultat af Navigationslovene været det, at de have bragt Fragten til at stige høiere, end det ellers vilde have været Tilfældet, og paa hvad Maade dette indvirker paa Landets Pengekræfter, lader sig let udfinde... Saaledes lader det sig da let forklare, at Ravigationslovene have været Aarsag i, at England successivt har mistet en stor Deel af Fragtfarten til og fra Portugal, de forenede Stater, de nederlandske Colonier i Ostindien og de spanske vestindiske Øer. Og spørger man nu om det Motiv, der retfærdiggjør saadanne Tab, om de politiske Fordele, der tjene som Skadeserstatning derfor, saa faaer man til Svar, at Koffardi-Marinen maa begunstiges, fordi den er Planteskolen for Krigs-Marinens Bemanding, paa hvilken ene Rigets Sikkerhed beroer. Det er imidlertid ubegrundet, at Navigationslovenes Prohibitiv=Forholdsregler bidrage til at udhæve og udvide Koffardi-Marinen; de tjene kun til at fordyre Forsendelsen i britiske Skibe og til at foranledige de britiske Kjøbmænd til at de anmode deres Correspondenter i Udlandet om at afbenytte fremmede Skibe. Man sammenligne den britiske Kaffardimarine med den americanske, der i Betydenhed staaer den britiske nærmest og der med et rundt Tal har en Drægtighed af 2 1/2 Mill. Tons. Det er muligt, at Skibstømmeret i Fristaterne er i Almindelighed noget billigere, og at Skibstømmermændenes Lønning er noget lavere end i England; i alt det Øvrige, som hører til at bygge og udruste Skibe, har England Fortrinet, og desuagtet bliver for den britiske Koffardi-Marine - trods den Beskyttelse, samme nyder Concurrencen med den nordamericanske Aar for Aar mere vanskelig, og Tusinder af britiske Matroser tjene for den høiere Hyres Skyld paa americanske Skibe. Sammenligner men Beløbet af Tons=Drægtigheden af de i britiske Havne ind- og udclarerede britiske og fremmede Skibe i Aarene 1814 (Krigens sidste Aar), 1824, da Reciprocitetstractaterne gjorde det første dybe Skaar i Navigationslovene, og i Aaret 1845, da 27 af saadanne Tractater vare i fuld Virksomhed, saa viser det sig, at i Aaret 1845 var Plusbeløbet af de britiske Skibe, i Sammen ining med de fremmede, mere end det Doppelte med Hensyn til 1824, og mere end det Firedoppelte i Sammenligning med Aaret 1814. Naar man betegner Koffardi-Marinen som en Planteskole for Krigsmarinen, saa tør man paa den anden Side ikke forglemme, at netop Handelen er Planteskolen for Koffardi-Marinen, og at derfor Koffardi Marinen kun kan udvikle sig frit og med Kraft, naar Handelen bevæger sig frit og med Kraft. Beviset herfor yder den nyeste Tid. J de 9 Maaneder for den 10de Octbr. 1844, altsaa for Sir Rob. Peels gjennemgribende Tarifteformer, udgjorde Tons-Drægtigheden af de i den udenlandske Handel sysselsatte britiske Skibe 4,352,821, Antallet af Skibene 22,266; i de første 9 Maaneder før den 10de Octbr. 1846 derimod var Tons=Drægtigheden 5,123,631, Skibenes Antal 24,3777, saaledes udgjorde i Aaret 1843 Aaret for Nedsættelsen af Tolden paa Bygningstømmer, Antallet af de i Tømmerhandelen med de britiske Colonier i Nordamerica sysselsatte Skibe 1841, med en Tons=Drægtighed af 689,731 Tons; derimod i Aaret 1845, Aaret efter Toldnedsættelsen, 2608 Skibe med en Drægtighed af 964,276 Tons. Af alt dette fremgaaer i det mindste saa meget, at Nytten af Navigations lovene kan vække Betænkelighed, og Nedsættelsen af en speciel Comite synes saaledes fuldkommen retfærdiggjort.